Френска връзка: тестваме новото Peugeot 208 - AУТОМЕДИЯ\nКонстантин Томов 04.11.2019 11:59 Прочитания: 12764\nВсяка автомобилна компания си има един-два модела, с които е уцелила слабото място на клиентите и които винаги ще са неин символ. За Ford това е античният Model T. За Volkswagen - Beetle и Golf. За Peugeot това бе 205, която господстваше по шосетата и в ралитата през 80-те години. Но сега французите правят много сериозен опит да сменят символа си. Запознайте се с новото Peugeot 208.\n205 E МОЖЕ БИ НАЙ-ОБИЧАНОТО Peugeot в историята. И е обичано най-вече заради пътното си поведение. 208 залага на нещо съвсем различно: на външния си вид. Това изобщо не е лишено от смисъл в епоха, в която 62% от клиентите се вълнуват единствено от дизайна.\n208 продължава характерния стил, наложен вече с 3008 и с 508 - с преливащи се линии, агресивни тройни светлини и една ефектна ивица от тъмен пиано лак отзад.\nЗадницата на тази кола е като автомобилния еквивалент на Дженифър Лопес: никой не би могъл да й каже "не". За предницата чухме по-разнообразни мнения, но това е очаквано. Отзад 208 е проектирано само от дизайнерите. Отпред са се намесили и новите изисквания на Европейския съюз за защита на пешеходците.\nКато цяло дизайнът е въпрос на вкус. Но като всички българи и ние смятаме своя за безукорен, затова смело ще кажем, че това е най-привлекателната кола в своя сегмент.\nНЕ БИВА ОБАЧЕ ДА ОСТАВАТЕ с впечатлението, че 208 е само едно хубаво лице. Това е високотехнологичен продукт, с безброй интересни новости. А една конкретна негова версия е исторически скок за цялата група Peugeot-Citroen. 208-e е първият чист електромобил на французите.\nВ момента има две успоредни тенденции при електрическите модели. Някои компании, като Volkswagen и Mercedes, ги създават в отделни нови семейства. Други, като BMW, предпочитат да предлагат електрически версии на нормалните си модели. Такъв е и подходът на Peugeot. 208-e е почти неотличимо от стандартното.\nОт Peugeot се кълнат, че електрическото 208 е също толкова пъргаво, колкото и обикновеното, защото по-високото тегло се компенсира от по-ниския център на тежестта, заради батерията в пода. И до голяма степен е точно така. Това е учудващо весела кола. Само в някои завои с повечко газ ще усетите, че носите 300 килограма допълнително.\nТРИСТА КИЛОГРАМА може да ви се стори много, но всъщност в електрическия свят е нещо като категория перо. Французите съзнателно са избрали батерия със среден капацитет - 50 киловатчаса, за да намалят цената и да гарантират, че малката им градска кола няма да потъва в асфалта от собствената си тежест.\nЕлектромоторът дава еквивалента на 136 конски сили, ускорението от 0 до 100 км/ч отнема едва 8 секунди. Пробегът с едно зареждане е 450 километра по стария тестов цикъл (който е пълна измишльотина), и 340 километра по новия. В истинския живот можете да разчитате на около 300 километра, което е доста добре.\nИзобщо всичко е чудесно, с едно миниатюрно изключение - цената. 208-е започва от 64 000 лева, точно два пъти над стандартен модел със същото оборудване. Във Франция, където държавата ще поеме 6300 евро от тази цена, това не е проблем. В България ви остава само утехата, че няма да бълвате отровни газове в атмосферата. Което не значи, че няма да ги дишате, разбира се.\nЗА ЩАСТИЕ МОЖЕТЕ ДА ИМАТЕ 208 също с бензинов мотор и даже - ще ви го прошепнем само на ушенце - с дизел. Дизеловият агрегат е с обем 1.5 литра, със 100 коня мощност и спокойно харчи под 5 литра на сто. Но понеже дизел е мръсна дума, преминаваме направо към бензините.\n1198 куб. см работен обем\n8.7 секунди 0-100 км/ч\nТе са три варианта на един и същи мотор, с обем 1.2 литра. Най-слабият е с твърде скромните в наши дни 75 коня. Но понеже самата кола е доста лека, едва 1020 килограма в този вариан, агрегатът се справя прилично. Все пак препоръчваме по-мощните версии, със 100 или 130 коня. Към тях можете да поръчате и 8-степенен автоматик от Aisin.\nЦените вървят от 24 000 лева за базова кола с най-слабия бензин, до 41 500 за най-мощния с пълния набор оборудване.\nА той е наистина пълен. 208 е също толкова революционно отвътре, колкото и отвън. Материалите и качеството на изпълнение са нещо невиждано в този сегмент. Екстрите се простират от безкабелно зарядно за телефон до многоцветно амбиентно осветление - все неща, които допреди няколко години откривахме в коли като S-класата. Прословутият iCockpit на Peugeot се запазва като концепция, но в по-високите версии получава и много свеж на вид 3D ефект. Който за съжаление трудно ще видите от видеозапис, но на живо е наистина атрактивен.\nСЕНЗОРНИЯТ ЕКРАН на мултимедията е с доста по-висока резолюция и по-красиви графики отпреди. Все пак бихме предпочели да имаше и старомодни бутони за управление на климатика.\nНе сме големи почитатели и на твърде умаления волан. Да очаквате обратна връзка от това нещо е като да очаквате ответни чувства от платена компаньонка. Все пак тук този волан е доста по- на място, отколкото в по-големите модели. 208 не е първенец по динамика, но завива прецизно и дава много сцепление.\nСедалките са отлични, мястото отпред е предостатъчно. Отзад също, макар че хората над метър и деветдесет ще развият интимна връзка с тавана. За компенсация те получават цели два USB порта за задната седалка. Отпред също са два - единият USB-C стандарт, другият - USB 3.0.\nБагажникът с 311 литра обем не е зле, макар да отстъпва с цели 80 литра на основния конкурент Renault Clio. Но това са две различни философии за малката градска кола. Едната предлага практичност и покрива всички семейни нужди. Другата... Другата просто се харесва.\nОще снимки от тест-драйва на Peugeot 208 и 208-e можете да видите в галерията:\n1 от 21 | Peugeot 208 и 208-e - тест драйв\nТагове: най-добрите градски коли volkswagen polo ford fiesta renault clio test drive Peugeot 208 2020 видео ревю тест драйв Пежо 208 автомобилно предаване колела\ncarpe_diem ( преди 8 месеца )\nСтрашно съм впечатлен от Пежо напоследък - и като дизайн, и като качество на материалите (поне на пръв поглед и допир). Ще видим с времето дали ще се задържи това усещане. Като се сравни с тази г.н.я.с.н.а б.ъ.л.в.о.ч, която бълваха последните 15-ина години, направо са номер 1 сега :)


Новини от Света – Учените предупреждават за глобална климатична катастрофа.\nЕмисионният бюджет ще бъде изчерпан за около 6 години.\nЕмисионният бюджет представлява максимално допустимото количество емисии за определен период от време, което не позволява да се увеличи нивото на глобалното затопляне. Оказва се, че той е почти нулев, пише БГНЕС, предава NOVA.\nСпоред резултатите от проучването при запазване на сегашното ниво на емисиите на въглероден диоксид емисионният бюджет ще бъде изчерпан за около шест години. А това на практика означава неизбежна климатична катастрофа.\nПо-рано медиите съобщиха, че Русия може да се сдобие със “свой собствен Суецки канал” заради глобалното затопляне.


AUTO BILD България / Как се реже Tesla (не за скрап)\nБрок Архер е някогашен пожарникар, специалист по спасителни операции и днес тренира свои колеги за работа с режещи инструменти. Съвместно с Tesla и други експерти американецът заснема видеоклипове, които показват как трябва да се процедира в случай на катастрофа с хитовите електромобили. Така например електрическите връзки под предния капак на багажника на Model X могат да бъдат прекъснати. В аварийна ситуация, когато в колата не протича ток, предният капак може да бъде отворен ръчно с помощта на два кабела до куката за теглене отпред. И двата видеоклипа са много полезни и са пълни с важна информация за Model S и Model X.\nВсе повече технически особености\nА такава информация е много ценна за пожарната. Защото когато тя бъде извикана в случай на катастрофа, трябва да съблюдава все повече технически особености на автомобилите – като например факта, че здравината на модерната стомана може да бъде толкова сериозна, че да се „опъне” на ножиците. Както и че със специалните ножици не бива да се реже при пиропатроните на въздушните възглавници заради опасност от експлозия. Ето защо към всеки автомобил производителят трябва да осигури т.нар. „спасителни карти”.


Апартаменти Мени в Созопол на цени от 40 лв, отзиви, снимки, информация - Почивка.бг\nИнформация за Апартаменти Мени\nАпартаменти Мени, Созопол разполага с леглова база от 31 места.\nЗа Вашата очаквана почивка през лятото на 2020 предлагаме настаняване в просторни и комфортни стаи и апартаменти.\nТе се намират в новопостроена сграда в новата част на Созопол. Кооперацията е построена на приветливо и тихо място, което гарантира Вашата пълноценна почивка /на 10 мин. от двата плажа и на 5 мин. от центъра на Новия град в непосредствена близост до почивната станция на МВР/.\nАпартаментите, които предлагаме, са четири двустайни /70 кв. м/ с леглови капацитет за 4 възрастни. Те се състоят от спалня и всекидневна с обособени кухненска и холова част /холна гарнитура с разтегателен диван/ и възможност за поставяне на допълнително легло. В единия от апартаментите има готварска печка и пералня.\nВ студиото /55 кв. м/, което също е с обособени всекидневна и спалня, могат да се настанят до 3 възрастни или 2 възрастни + 2 деца.\nСтаите са три двойни и две тройни, като една от двойните стаи е тип студио, със спалня и разтегателен фотьойл. Те са на нивото на вътрешния двор и нямат тераси.\nВсички апартаменти и стаи имат кухненски бокс и са оборудвани с всичко необходимо за Вашия приятен престой - климатик, хладилник, микровълнова печка, прибори за хранене, телевизор с кабелна телевизия.\nВъв вътрешния двор на сградата има безплатен паркинг, който може да се ползва от гостите ни с предварителна резервация.\nОбявените цени са при настаняване на 2-4 човека. При поставяне на допълнително легло се доплаща по 10 лв на легло на ден.\nОписаните помещенията в таблицата с цените представляват:\n1 - стая с 2 единични легла;\n2 - стая с двойно легло;\n3 - студио;\n4 - стая с 3 единични легла;\n5 - апартамент за 4-ма възрастни;\n6 - апартамент лукс за 4-ма възрастни.\nУдобства в Апартаменти Мени\nИзпратете до Апартаменти Мени\nАпартамент Манови (350 м)\n3* Вила Лазур (600 м)\n3* Хотел Кристиани (1.2 км)\nКъща Хелена, Созопол (30 м)\nДом Каракачанови, Созопол (40 м)\nВила Роси, Созопол (50 м)\nКъща за гости Зора, Созопол (80 м)\nСемеен хотел Море, Созопол (90 м)\nТРС - апартаменти, Созопол (90 м)\nРесторант Орион (ресторант) (200 м)\nстандартна стая 2 1 55 лв 45 лв не се дава не се дава не се дава\nстудио 3 1 75 лв 65 лв не се дава не се дава не се дава\nлукс апартамент 4 1 120 лв 100 лв не се дава не се дава не се дава


КРЕМЪЛСКА ДИЕТА - ПОДРОБНО ОПИСАНИЕ И ХАРАКТЕРИСТИКИ. ПРИМЕРИ ОТ МЕНЮТО НА ДИЕТАТА В КРЕМЪЛ. - ДИЕТИ\nКремълска диета - подробно описание и характеристики. Примери от менюто на диетата в Кремъл.\nКремълската диета се отнася до диети с ниско съдържание на въглехидрати. Тя се основава на възлагането на всеки от продуктите на условни единици, което трябва да се научи от специална таблица и да се изчисли, когато те се консумират.\nТези конвенционални единици означават количеството въглехидрати в грамове на 100 g консумиран продукт. Тоест, за да контролирате тяхното потребление, трябва да изчислите "цената" на всеки продукт и общия брой конвенционални единици (единици), които се изяждат на ден. Тази сума не трябва да е повече от установената норма, която е 40 куб\nПродължителност на диетата в Кремъл\nКремълска диета проектиран за 2 седмици. С спазването му не се ограничава до консумацията на месо, риба и зеленчуци, които не съдържат въглехидрати. Трябва обаче да се помни, че при повишен прием на протеини в организма се получава натрупване на азот, което е много вредно. В допълнение, протеинът може да се отложи под формата на мазнини.\nОсновата на диетата е принципът на преработката на мастните запаси на организма в глюкоза, което е необходимо за жизнената му дейност. С диетата на Кремъл недостатъчно количество глюкоза навлиза в човешкото тяло с храна, нивото му в кръвта пада и тялото започва интензивно да обработва натрупаните мазнини, за да запълни глюкозата.\nКремълска диета се състои от няколко етапа. Първата трае най-малко 2 седмици, през които трябва да намалите консумацията на въглехидрати до 20 г. д. на ден. Това се постига чрез пълно премахване от диетата на плодове, брашни продукти, нишестени зеленчуци (картофи, царевица) и сладкиши. Вместо това човек може да яде месо, риба, яйца, сирене, олио под всякаква форма без ограничение. Както показва практиката, по време на първия етап някои отслабване губят до 10 кг излишно тегло. Но има много по-малко впечатляващи резултати, всичко зависи от индивидуалните характеристики на организма. Ако загубата на тегло е бавна, тогава първият етап може да бъде удължен и ако темпът му е задоволителен, тогава можете да продължите към следващия етап.\nВтори етап свързано с постепенното въвеждане в менюто на зеленчуци, а след това ядки, семена и плодове. Но менюто на първия етап може да добави не повече от 5 г. д. на седмица, докато трябва да се претегля редовно, следвайте редовността на храната (интервалите между храненията не трябва да надвишават 6 часа) и не преяждайте. Ако забележите наддаване на тегло, веднага трябва да се върнете към първия етап. Ако всичко върви добре и остава да свалите само няколко килограма, тогава можете да продължите към третия етап.\nТрети етапкогато тези последни излишни килограми ще бъдат свалени, трябва да продължат поне 2-3 месеца. Колкото повече ще се разтяга във времето, толкова по-стабилен ще бъде ефектът от диетата. На този етап можете да добавите 10 at. д. на седмица. Именно на третия етап човек, който отслабва, решава колко въглехидрати на ден ще бъдат приемливи за него и няма да навреди на фигурата. По правило повечето хора спират на 60 г. д. на ден и преминава към следващия етап.\nЧетвърти етап опасна вероятността от провал и връщане към старите си навици. Разбира се, понякога можете да си позволите малко парче торта, но това трябва да се счита за изключение от правилото.\nПлюсове и минуси на диетата на Кремъл\nБезспорните предимства на кремълската диета могат да бъдат приписани на доста бърза загуба на излишни килограми при липса на изтощително чувство на глад, характерно за повечето диети.\nНеговият недостатък е наличието на противопоказания, според които не може да се наблюдава при бременни жени и хора, които имат хронични заболявания на стомаха, сърдечно-съдовата система, черния дроб и бъбреците.\nНе се препоръчва да се спазва диетата на Кремъл повече от две седмици, за да се избегне намаляване на мускулния тонус и повишаване нивото на холестерола в кръвта.\nПредлагаме ви рецепти от ястия, които можете да приготвите, докато спазвате диетата на Кремъл.\nСупа от броколи със скариди (Рецептата е предназначена за 4 порции, всяка от които е оценена на 6 куб.)\n1. броколи - 500 гр.,\n2. масло - 30 гр.,\n3. обелени скариди - 4 бр.,\n4. зеленчуков бульон - 1 л.,\n5. сметана - 200 гр.,\n7. настърган индийско орехче;\n8. смлян черен пипер;\n9. скилидка магданоз и чесън;\n10. лук - 1 бр.,\n1. Броколи почистете, измийте и разделете на цветя, лука и чесъна обелете и нарежете.\n2. В тенджера запържете лука на масло, след това добавете чесъна и запържете още малко.\n3. Изсипете зеленчуковия бульон в тавата, добавете броколи цветя и гответе със затворен капак за около 10 минути.\n4. Добавете 150 грама сметана, след това използвайте блендер, за да смилате съдържанието на тенджерата в пюре, след което отново сварете супата и я овкусете с лимонов сок, сол, смлян черен пипер и индийско орехче.\n5. Сложете скаридите в тенджера със супата и я загрейте, след което внимателно разбийте останалия крем.\n6. Разпределете супата в чинии, като добавете сметана към всяка и декорирате листа от магданоз.\nЯгодов крем (рецептата е предназначена за 4 порции, всяка от които е оценена на 16. инч.)\n1. ягода - 700 гр.,\n2. ликьор - 30 гр.,\n3. богат крем - 250 гр.,\n5. захар - 100 gr.\n1. След като измиете ягодите и ги изсушите върху хартиена кърпа и обелете листа и стебла, поставете ги в дълбока купа.\n2. Смесване на ликьор със 75 gr. захар, добавете го към плодовете и внимателно разбъркайте оставете за 15 минути в хладилника.\n3. След като измиете маточина и отрежете листата, го нарежете на ситно. Крем, разбийте на пищна пяна, като постепенно добавяте захар и нарязан маточина.\n4. Разстелете ягоди върху купички за сладолед, отгоре с горски плодове, намазани с бита сметана и украсете с листа от маточина.\nМариана 31.03.2016 г.\nХаресвам и тази диета, хвърлям я добре. Само аз намерих един „ключ“ за по-удобно отслабване. Прочетох статия в Комсомолская правда за сорбенти и какви ползи те носят на организма, и бързо да си купя този Enterosgel за себе си. Необходимо е да се почистват червата преди и по време на диетата. Друг плюс на този конкретен ентросорбент е, че той не нарушава стомашната лигавица. Дори не очаквах толкова готин ефект! това чувство е добро, отслабване по-добре и по-удобно. Вече посъветвах всичките си приятелки, някои дори го изпробвах вече, също ми хареса.\nМоята приятелка на тази диета отслабна 8 килограма. И бях доволен. Трябва да пиете повече вода и зелен чай. Да, работата на стомаха може да бъде подкопана, така че хората със стомашни заболявания не трябва да го използват. И няма нужда да седи на тази диета повече от две седмици.\nКакто всички диети, Кремъл има противопоказания. Затова трябва да се консултирате с вашия лекар, ако той дава добро, тогава моля, но не - не. Независимо не се нуждаете от нищо, за да изберете. Всяка диета е добра по свой начин.\nСтрахотна диета! Седях на него и губех килограм на ден. Разбира се, първите дни са много трудни, особено без сладкиши. И общата разбивка. Но след това всичко се подобри, теглото спадна, постепенно въведоха други продукти. И не съм имал никакви здравословни проблеми.\nСлед раждането наистина исках да сваля теглото си и седнах на диетата на Кремъл. Хвърли много, не помня точно колко. Но, след - имах здравословни проблеми. И със съдове, и със стомах. И така, заключенията относно тази диета за себе си направих.


Защо болката по време на менструация - Артрит - October\nДолната част на гърба също е много болезнена по време на менструация поради анормално положение на матката. Ако репродуктивният орган бъде отхвърлен в задната част, той има ефект върху нервните окончания на сакрума и коремната кухина. Това обяснява защо жените имат твърде много болки в долната част на гърба по време на менструация. Подобни симптоми възникват при инфантилизъм на матката.\nНо ако слабината е болезнено зле, така че трябва да прибягвате до помощта на аналгетици и спазмолитици, трябва да потърсите причините за това състояние, тъй като нормата в този случай не може да бъде. Особено трябва да се пази дискомфорт в долната част на гърба след менструация.\nВие също ще се нуждаете от тест за вагинално намазване. Ултразвукът, хистеро-и лапароскопията ще ви помогнат да разберете защо долната част на гърба боли по време на менструация. Благодарение на тези изследвания е възможно да се изследват тазовите органи, вътрематочното пространство и да се направят някои заключения. След края на диагнозата лекарят посочва в резултатите името на патологията, което обяснява защо по време на менструацията стомахът и долната част на гърба са болни. За отстраняване на откритите причини се предписват консервативна терапия, физиотерапия и по-рядко хирургична намеса.\nЖелателно е да се избягва стреса, както и поради тях преди менструацията долната част на гърба може да нарани. Пълен сън и почивка, позитивно отношение, изключване на хипотермия, надеждна контрацепция като превенция на абортите и полово предавани инфекции - всичко това ви позволява да поддържате здравето на жените и да ви спаси от възможни проблеми с менструацията.\nСтресът в тазовата област


Откриха чешма в памет на донорите от областта : RegNews.NET - Новини по всяко време\nОткриха чешма в памет на донорите от областта\n16:41, 09 Nov 19\nЧешма в памет на великотърновските донори откриха в старата столица. Тя беше изградена в парка „Света гора“ по инициатива на Сдружението на пациенти с дихателна недостатъчност и белодробна трансплантация и с подкрепата на Община Велико Търново. Инициативата е част от кампанията „Дари живот“, която стартира преди повече от година.\nМакар и чешмата във Велико Търново да е петата изградена в страната, от Сдружението на пациенти с дихателна недостатъчност и белодробни трансплантации посочиха, че в старата столица за последните 5 години има повече осъществени донорски ситуации от София и Пловдив взето заедно.\nОколо 1200 души в страната чакат за трансплантация. Но те не могат да я получат поради липса на донори. Не поради липса на база и специалисти, имаме прекрасни специалисти. Причината е, че не е работено по темата. Според социологическо проучване, поръчано от Министерството на здравеопазването 60% от хората не са чували за донорството. 35% са склонни да бъдат донори. 75% са склонни да приемат орган, сподели Стефан Тамбуев, който е председател на Сдружението на пациентите с дихателна недостатъчност и белодробни трансплантации. Той благодари и на областните координатори по донорство във Велико Търново д-р Сибила Маринова и д-р Ваня Лъчезарова.\n„Законът за трансплантация е добър закон, но има дребни пропуски. Като това кои са хората, които вземат решение. Майка, баща, син дъщеря, съпруг и съпруга, а ако няма такива. Имали сме такъв случай, починалия имаше само една племенница, която беше съгласна, но нямаше право да подпише. На срещите ние не убеждаваме хората да станат донори, а да вземат решение информирано. Преди да започнем нашата кампания тази тема беше табу“, сподели д-р Сибила Маринова.\nДнес бяха раздавани и специални донорски карти, на които всеки можеше да заяви съгласие да дари органите си. Този акт няма юридическа стойност, но може да даде ясна представа на близките какво е желанието на човека още преди неговата смърт, категорични са от Сдружението на пациентите с дихателна недостатъчност. Първата карта днес беше попълнена от заместник-кметът на община Велико Търново проф. Георги Камарашев.\n„Тази чешма, която днес откриваме е свързана с живота и с кампанията за донорство. Искам да пожелая на инициаторите на кампанията да имат успех. Да работят с хората, които да осъзнаят, че включването в нея може да спаси живота на нас и на близки нам хора“, сподели проф. Камарашев.\n„Обществото започва да осъзнава нуждата от това да помагаме в труден момент въпреки нашата загуба и мъка. В такъв момент да вземеш решение е най-тежко, но и много благородно“, сподели д-р Ваня Лъчезарова, която е областен координатор по донорство.\n33 имена са изписани на чешмата, колкото са и донорите в областта за последните години. Днес на откриването присъстваха и близки на донори, които са дали съгласието си органите им да спасят човешки животи.\nТеодора Вълчева от Драганово дава съгласието си нейният брат да стане донор, след като в края на миналата година той изпада в мозъчна смърт. Днес е благодарна за решението си, защото знае, че част от брат й продължава да живее.\n„Доктор Маринова ми обясни, е вече няма спасение. Оказа се, че вече е починал. Тя ми предложи да помогнем на някой друг, ако искаме, не ни е задължила. Аз много обичах брат си и исках с неговите органи да дадем на някого живот. Баща ми каза аз да реша. Решихме да помогнем на колкото се може повече хора. Да са живи и здрави искам да се запозная с тях. Изказвам благодарности на д-р Маринова, че ми даде този съвет“, сподели Теодора Вълчева.


Що е то приятелство - без кавички? - Раждане на добро настроение\nHome > Образование > Що е то приятелство – без кавички?\nЩо е то приятелство – без кавички?\nby Христо Димитров - 04.10.2011 24.10.2011 0\nНяма отговор на този въпрос! Първоначалната идея на този сайт (блог) беше да се състои дискусия между моите приятели. Това не само, че не се случи, но и ме увери в нещо друго – повечето ми приятели ме забравиха. Ще се опитам да се обоснова – за отминалия ми рожден ден ми се обадиха само 2-ма. Не знам дали да ги излагам или просто да си замълча.\nАз съм бил студент в компания от 40 човека (в Пловдивски университет), всяка вечер с минимум 10 от тях. Още на последната среща на випуска видях, че нещо не е наред. От „голямата“ ми компания бяхме само няколко (по-малко от 5) човека. Не искам да коментирам причината, но ми е неприятно да правя такива констатации.\nЗа да не съм голословен ще спомена рождените дни на Георги Търпоманов (Жоро) и Валентин Вълчев (Вальо) от компанията ми, съответно на 03 октомври и 05 октомври.\nЕдиният (Жоро) е в Хюстън, другият (Вальо) е в Стара Загора. На Жоро днес честитих рождения ден със закъснение, на Вальо предварително.\nНе мога да не отбележа, че нито единият, нито другият ми честитиха моя рожден ден. Едва ли си спомнят дори кога е.\nВъпреки всичко – честито и на двамата и на всички от зодия везни.\nПриятелството и приятелите са голяма ценност и аз не се отказвам от тях.\nСезонът за варене на ракия


Традиционната предколедна анкета на предаването „Каста дива“ на програма "Хоризонт" на Българското национално радио\nТрадиционната предколедна анкета на предаването на програма "Хоризонт" на Българското национално радио за музикално-сценични изкуства и културен туризъм "Каста дива" тази година пита слушателите кой е любимият ви оперен хор. Всеки отговорил, има шанс да спечели 5-дневна екскурзия за двама в Италия.\nВ предишните издания на анкетата стана известно, че любимата оперета на българската публика е "Царицата на чардаша" на Имре Калман, а любимият балет – "Лебедово езеро" на Чайковски и любимият мюзикъл – "Моята прекрасна лейди" на Фредерик Лоу. Сега екипът на „Каста дива” и водещата водещ Росица Кавалджиева, което се излъчва в неделя от 20 до 22 часа по програма „Хоризонт”, прави и незабравим коледен подарък.\n• До края на ноември слушателите на БНР могат да направят избор измежду 20 предложения в сайта на Българското национално радио bnr.bg. Влиза се от главната страница чрез бутон със заглавие „Любимите ви оперни хорове“. За да е валиден гласът ви, трябва да изберете само едно оперно заглавие – творбата, която цените най-много, най-силно ви е развълнувала или е свързана с най-хубавите ви музикални спомени. Служителите на БНР и техните семейства нямат право на участие.\nЖребий между всички валидно гласували ще бъде изтеглен в специално празнично издание на предаването "Каста дива" през месец декември. Ще бъдат раздадени великолепни подаръци и голямата награда – 5-дневна екскурзия в Италия „ Италиански Ренесанс“ – Венеция, Болоня, Пиза и Флоренция..\nЕто 20-те предложения, публикувани в сайта по азбучен ред:\n1. Бетовен – „Фиделио“ – Хор на затворниците\n2. Бизе – „Кармен“ – Хор из четвърто действие\n3. Бородин – „Княз Игор“ – Половецки танци\n4. Бритън – „Питър Граймз“ – Хорове\n5. Вагнер – „Лоенгрин“ – Сватбен хор\n6. Вебер – „Вълшебният стрелец“ – Хор на ловците\n7. Верди – „Набуко“ – Хор на евреите\n8. Владигеров – „Цар Калоян“ – Хор из трето действие\n9. Глинка – „Иван Сусанин“ – Хор из епилога\n10. Глук – „Орфей и Евридика“ – Хор и танц на фуриите\n11. Гуно – „Фауст“ – Хор на войниците\n12. Маскани – „Селска чест“ – Молитва\n13. Монтеверди – „Орфей“ – Хор из първо действие\n14. Монюшко – "Страшният двор" – Мазурка\n15. Моцарт – "Вълшебната флейта" – Хор на жреците\n16. Мусоргски – "Борис Годунов" – Хорове\n17. Пипков – "Момчил" – Хор из шеста картина\n18. Пучини – "Мадам Бътерфлай" – Хор из второ действие\n19. Росини – "Вилхелм Тел" – Хорове\n20. Сметана – "Продадена невеста" – Хор из първо действие\nОчакваме Вашия избор до края на месец ноември. Имате право само на едно гласуване. Като комплимент за участието Ви в анкетата имате шанс да спечелите хубава книга, а сред луксозните издания поставихме и новия албум на Андреа Бочели „Cinema“ с любими мелодии от кино класиката. Спечелването на един от тези подаръци не отменя правото ви за участие в томболата за голямата награда – екскурзия за двама в Италия.\n21.11.2015 г. 15:26\nЕтикети: радио, анкета, опера, Каста Дива, предаване, БНР, любими оперни хорове


За първи път у нас: Извадиха тумор в носа с уникална операция\nСнимки: УМБАЛ "Св. Георги", Пловдив\nУникална ендоскопска операция за премахване на доброкачествен тумор на носната кухина е направена за първи път унас от екип хирурзи в Интегралния център на УМБАЛ "Св. Георги" в Пловдив, съобщиха от лечебното заведение. Свидетели на събитието са станали десетки млади лекари, тъй като операцията е била извършена в рамките на курс за следдипломна квалификация на млади оториноланинголози, провеждащ се от 6 до 9 март в пловдивската университетска болница.\nХирургичната интервенция е извършена от проф. Карен Джамбазов, директора на УМБАЛ "Св. Георги" и ръководител на Катедрата по ушно-носно-гърлени (УНГ) болести на Медицински университет - Пловдив, в екип с д-р Марин Даракчиев, УНГ специалист и директор на МБАЛ "Д-р Братан Шукеров".\nПациентът с доброкачествен тумор на носа (ангиофибром) е 42-годишен мъж, диагностициран в друга клиника в страната. Насочен е за операция в Интегралния център на УМБАЛ "Свети Георги", защото той е единственият в страната, който разполага със система за високоспециализирана ендоскопска ендоназална хирургия.\nМъжът дълги години е имал силно затруднено дишане през дясната носна половина, намалено обоняние, периодично кръвотечение от носа. Туморът е бил със 7,5 см дължина и 3,5 см ширина. Заемал е цялата носна кухина, като е започнал да слиза и назад в устната кухина, избутвал е околните структури, заедно с носната преграда и синусите от дясната страна.\nОперацията е продължила 3 часа, като първоначално с ендоскоп са идентифицирани заглавните места на тумора. Размерът му постепенно е бил намален с помощта на каутеризация – процес на разрушаване на тъкани чрез термично, химично, електрическо или лъчево обгаряне. Открито е типичното място на този тумор – в задните отдели на носната кухина, идентифицирана е и основната артерия, която го захранва. След нейната каутеризация постепенно туморът е освободен от всички структури, които го придържат, и е изваден през носа.\n"През изминалите дни на курса са оперирани пациенти с полипози и хронични синузити. В медицинските случаи, включени в курса, се демонстрират основно ендоскопски операции на всички синуси при хроничен синузит и полипи в носа, при изкривена носна преграда и затруднено дишане, както и ендоскопски операции на слъзната торбичка. Всички тези операции се извършиха без външни разрези. Използван бе естественият отвор на носа като достъп за цялостното премахване на патологичния процес", уточни проф. Джамбазов\nПровеждащият се курс е за придобиване за сертификат по диагностика и ендоскопско лечение на заболяванията на носа, носните кухини и околните структури – слъзни канали, база на черепа и други УНГ заболявания. Подобно обучение за следдипломна квалификация на млади оториноланинголози се организира ежегодно в Медицински университет – Пловдив, но за първи път тази година се дава възможност за участие и на всички желаещи оториноларинголози от страната – както за тези, които вече имат тази специалност, така и за тези, които специализират, допълват от УМБАЛ "Св. Георги".


Борисов видя проблем със застраховането и попита защо го викат в НС - bTV Новините\nНе бил виждал и чувал Ралица Агайн от години\nПубликувано в 14:59 ч. 21.08.2018 г. - Обновено в 15:00 ч. 21.08.2018 г.\nДен, след като кабинетът поиска оставката й, зам.-председателят на Комисията за финансов надзор Ралица Агайн обяви оттеглянето си.\n„Г-н премиерът заяви публично, който се е подлъгал да плаща евтини застраховки, да търпи риск. Вие казвате, че цената не е била дъмпингова. На второ място г-н премиерът заяви, че ако държавата се намеси, ще бъде за сметка на данъкоплатците, а вие твърдите, че ще е за сметка на гаранционните фондове. (…) При мен е договорът между българския и кипърския гаранционен фонд. Ние твърдим, че българският гаранционен фонд може да се намеси. Правителството твърди, че такава намеса не е възможна”, заяви лидерът на БСП Корнелия Нинова, като се обърна към подалата оставка Агайн.\nБорисов отговори: „Нито съм я (Ралица Агайн – б.р.) чувал, нито съм я виждал последните години, ако не преди 4-5 и доклад при мен не е идвал”.\n„Нашето място днес не е тук. КФН е избрана от парламента. КФН се отчита пред парламента. По каква работа вие сте ни извикали тук. Ние сме дошли с цялото си уважение и предлагаме следното: по никакъв начин не сме се месили“, допълни министър-председателят.\nТой предложи експерти от всички партии да намерят вариант, при който държавата да подпомогне ужилените с определена сума.\nФинансовият министър Владислав Горанов отново подчерта, че българският Гаранционен фонд може да е само „трансмисия”, която да определя и прецизира щетите към фонда в Кипър, където е регистрирано дружеството „Олимпик”.\n„Всеки български гражданин трябва да знае, че ако сключи застраховка с чужд застраховател, няма гаранционен фонд, който да покрие загубите при фалит“, коментира той.


Crazy Me: Мнение vs налагане\nКак прекарахте ваканцията и празниците? Аз си почивах и последните три дни се тъпках като прасе. Да ви кажа честно не е хубаво да имаш майка и баба, които да готвят страхотно. Качват се много килограми само с един поглед към това, което са сготвили..\nНо обясненията на страна.\nДнес реших да пусна един бърз пост преди да почна с ревютата (отново), защото този месец съм страшно продуктивна и чета като невидяла.\nЩе си говорим за няколко важни според мен неща касаещи, точно така, книгите и по-специално колко нашето мнение за тях влияе на другите.\nКогато пиша ревю, независимо дали ще е на книга, която обичам или не, казвам, че да, БИХ я препоръчала на всички. Но никога не съм казвала, че тя ТРЯБВА да се прочете от всички. Защото това звучи като някакво задължение, а и не винаги има гаранция, че ще се хареса на абсолютно всеки, което пък от своя страна означава, че ако аз не харесвам нещо, вие се отказвате автоматично от него, което е глупаво.\nНе разбирам защо се хващате на подобни глупости - когато вие проявявате интерес към някоя книга, но в следствие на нечие негативно ревю/мнение/препоръка интереса ви спада. Не искам да обидя никого, но като се има на предвид, че сте се чудили толкова много каква е тази книга, толкова ли е интересна, какви са героите и т.н. изведнъж всичко това отива в канала само заради едното мнение на приятел и т.н. Защо просто не кимнете с глава и не кажете: "Окей, разбирам, не ти е харесала много...но пък на мен може да ми хареса точно заради тези неща, които изброи!".\nИзключително много мразя хора, които "хейтват" или преведено "мислят, че след като имат едно мнение, то важи за всички и те са винаги прави". Е, седнете да му се не види. Това че на ВАС не ви е харесал нечий роман, МЕН не ме касае. Щом аз съм казала, че тази книга ще се чете, ще се, и това че ТИ я плюеш, обиждаш и хулиш пред всички останали, защото акъла не ти стига, не ме бърка. Защо? Защото щом тази книга е издадена и преведена то тя заслужава поне малко уважение. Най-малкото заради автора, който се е потил над творбата си поне година, докато я завърши. И ти нямаш никакво право да го обиждаш поне заради труда му.\nПоловината свят мразят "Хари Потър", другата половина вече са готови да им приложат заклинанието "Авадакедавра!". И аз какво да правя, горката, която не е чела романите? Да прочета само половината от книгите и да ги оставя, за да има мир и покой във вселената? Мне. Ще направя това, което АЗ искам.\nДруг пример "Двор от рози и бодли". За пръв път чух за тази книга от момиче, което беше написало ревю на книгата, в което казва, че не ѝ допада много-много. Беше изложило всичко черно на бяло, без да се пести, напълно искрена за всичко. И аз какво направих? Отидох в goodreads и я сложих на рафта със заглавие "никога не купувай". Да ама не. Амбицирах се и щом имах възможност си купих книгата и я прочетох. И хоп! ти да видиш хареса ми! Адски много се забавлявах с нея и ми беше изключително приятна за четене. Какво направи ревюто на момичето? Отказа ме да я прочета? Изобщо. Защо? Защото точно тези "негативни", макар че според мен са "искрени" ревюта, влияят най-много. Поне на мен. И ме надъхват много повече да си купя съответната книга, вместо положителните.\nДруг пример, другото момиче написа ревю за "Carry on" от Рейнбоу Роеъл, в което казва, че книгата не е особено добра. Аз обаче вече си я бях купила и чаках да ми дойде музата да я започна. След като прочетох ревюто ѝ я започнах и я, чудо! пак нещо, което друг не харесва, на мен ми хареса (въпреки, че съм съгласна с мнението ѝ, донякъде). Шок, как може. Разбирате ли, това че на съседа Пешо не му хареса "Да убиеш присмехулник" или "Игра на тронове", това не означава, че и на вас няма да се харесат. Може пък тези "кървави битки" и "извратени роднински връзки" на вас да ви се сторят логични и интересни и всъщност епосите (защото стана ясно, че говоря за книгите на Дж. Р. Р. Мартин) да ви харесат адски много. Няма как да знаете това, а ако се доверите на мнението на Пешо без вие самите да дадете шанс на поредицата, какво губите? Губите само възможността да дадете шанс на нещо, което би ви харесало. БИ. А не ЩЕ. Правете разлика. Не винаги има гаранция, че като започнете нещо, то ще ви хареса. Абсурд, не живеем в съвършен свят. Но да има вероятност макар и малка, ала няма как да знаете ако първо не опитате.\nТака че ви съветвам, когато сте си наумили да прочетете нещо, направете го без да се колебаете. Четене ревюта, искайте препоръки и мнения, но независимо дали са положителни или не, не им отдавайте голямо значение. Доверете се на вътрешният си глас, защото той от всички хора на света, знае кое ще ви се хареса най-много. И обратното, няма нищо лошо да се доверите на нечие мнение за дадена книга, но помислете какво изпускате. Защото както казах, да Пешо е казал, че не обича роклите и разглезените главни героини в този роман, но на вас може да ви допаднат. Не защото вие обичате подобни работи, а защото сте открили как разглезените героини стават смели и спират да търсят нечия помощ, а роклите биват заменени с костюми. Голяма глупост написах, но идеята ми е винаги има нещо, което остава скрито за едни, но се открива пред други. Замислете се часовете по литература и вземете "Извора на белоногата" за пример. Четете го веднъж - нищо не откривате, но след една хубава лекция от страна на госпожата ви и 35 прочитания по-късно, вече плачете и се възхищавате на Славейков за тази прекрасна поема. Само че не всички ваши съученици реагират така, защото още с първия прочит те вече знаят тези неща. Разбирате ли? Едни виждат едно, а други - друго. Не се доверявайте на мнението на други, щом ВИЕ имате намерение да прочетете тази/онази книга. Или изобщо за всичко. Слушайте главно себе си и после другите.\nА тези, които смятат, че след като нещо не им е допаднало, трябва да го натякват на всеки по един особено груб и нетактичен начин - вратата е там. Никой не иска да чете/слуша подобни коментари, защото на никой 1) не му е приятно и 2) не му пука, след като е прочел книгата. Безсмислено е и язък за батерията, която сте изхабили, за да напишете подобно нещо. Имайте мнение, изразявайте го, но по такъв начин, че да не звучи все едно това е някаква забранена книга, която са ви накарали да прочетете едва ли не насила и сте се мъчили. Кажете си, че не ви харесва, обосновете се, да стане едно страхотно ревю/мнение и оставете на нас, читателите/слушателите да преценим дали ще дадем шанс на книгата или не. Не го окепазявайте като казвате "Не трябва да се чете!" или "Каква лоша книга!". Грозно е. И няма лоши книги. Има просто книги, а дали са добри или лоши, зависи от нас и от това какво харесваме НИЕ. Ала дори тогава пак нямаме право да ги класифицираме като такива. Те са книги – това е важното и са тук с една единствена цел: да ни правят щастливи.\nПубликувано от Elena T. в 1:14 ч.


Кодексът на ЕК срещу фалшивите новини е засипан от критики | СЕГА\nКодексът на ЕК срещу фалшивите новини е засипан от критики\nСпоред журналисти социалните платформи трябва да бъдат задължени да разграничават достоверната информация от лъжливата\nСъздаването на Кодекса срещу фалшивите новини върви под егидата на българския еврокомисар Мария Габриел.\nПотребителите да бъдат улеснявани да откриват и получават достъп до различни източници на новини, представящи алтернативни гледни точки. Да се дават права на научноизследователската общност чрез достъп до данните на платформите, необходим за извършване на постоянен мониторинг на онлайн дезинформацията. Това са две от петте сфери, в които Европейската комисия (ЕК) предлага да се фокусират усилията на Европейския съюз за справяне с проблема с "дезинформацията в дигиталната среда", както го е формулирала тя, или с т.нар. фалшиви новини.\nПреди дни комисията публикува проект на кодекс с мерки за справянето с проблема, чиято цел е "измеримо намаляване на дезинформацията онлайн". Той е създаден под егидата на българския еврокомисар по цифровите технологии Мария Габриел от екип от представители на големите социални мрежи, рекламодатели и хора от рекламната индустрия. Останалите мерки, които кодексът предвижда, са: усъвършенстване на контрола върху позиционирането на рекламата, за да не могат разпространителите на фалшиви новини да печелят от дейността си, гарантиране на прозрачност на политическата реклама с цел потребителите да идентифицират лесно популяризираното съдържание. Петата мярка предвижда осигуряване на свързаност между отделните платформи, включваща затваряне на фалшиви профили и използване на подходящи механизми за обозначаване на действия, направлявани от ботове.\nОкончателният вариант се очаква да бъде готов през септември. Първите коментари обаче са силно критични - че\nработните текстове не включват всички решения в битката срещу фалшивите новини\nНадзорният орган, състоящ се от медийни хора, членове на гражданското общество и работещи в fact-checking организации, разпространи лаконичен коментар, че "бордът признава усилията, но смята, че той все още не адресира адекватно пълния набор от цели". Предлага се да бъдат направени "значителни подобрения по отношение на конкретните задължения кой и как ще се ангажира с постигането на измерими показатели". Понеже публикуваният от ЕК вариант е междинен, надзорният орган спира дотук и заявява готовност да продължи съвместната работа.\nМедиите и журналистическите организации обаче не са толкова любезни и обръщат внимание, че присъствието на много представители на социалните мрежи и рекламните среди в работната група е довело дотам, че да не се направи необходимото новите платформи да бъдат задължени да разграничават достоверната информация от фалшивите новини. Въпреки че в началото на процеса Мария Габриел е обещала, че от гиганти като "Фейсбук", "Туитър", "Инстаграм" и т.н. ще се изисква да спазват правилата за правене на достоверна журналистика. Припомнят се и думите й, че "на социалните мрежи и онлайн платформите се дава шанс да разрешат проблема веднъж завинаги".\nВ проекта на ЕК наистина е записано, че социалните мрежи трябва да инвестират в технологии, "за да дадат приоритет на автентичната, точна и авторитетна информация". Преди дни обаче специализираният сайт "Пойнтер" публикува проучване с точно обратните наблюдения и изводи.\n"Фейсбук" продължава да разпространява откровени фалшификати\nи сензации от лъжливи сайтове, се казва в него. Като пример се дават сайтовете InfoWars и YourNewsWire. Вторият е определен като най-популярния източник на фалшиви новини в света. Изданието се управлява от двама жители на Лос Анджелис, които непрекъснато тиражират конспиративни теории и измами. "Въпреки че е уличаван най-малко 80 пъти в лъжа и че публикациите са проверявани 45 пъти чрез партньорството между "Фейсбук" и службите за fact-checking, и че е доказвано наличие на дезинформация, YourNewsWire продължава да публикува в социалната мрежа", пише "Пойнтер".\nПубликувана е и таблица, според която InfoWars и YourNewsWire разширяват аудиторията си, откакто компанията на Марк Зукърбърг е декларирала, че ще се бори с явлението. През май т. г. YourNewsWire е достигал до почти 3.4 млн. души, а две години по-рано аудиторията му е била под 1.3 млн. души. "Ние вече сме известени за ангажиментите, които "Фейсбук" пое срещу разпространението на фалшиви новини (след скандала с "Кеймбридж Аналитика" Зукърбърг обяви публично серия от мерки за справяне с проблема- б.р.). Но изпълнява ли мрежата тези ангажименти?", пита журналистическата организация.\nВМРО обяви преди дни, че ще предложи свой законопроект за борба с фалшивите новини. За разлика от този на ЕС, който предвижда контрол върху рекламата, чистене на социалните мрежи от фалшиви профили и осигуряване на читателите на достъп до различни източници на информация, идеите на ВМРО са свързани основно с контрол на съдържанието. Въпреки че текстът не е показан публично още, от анонса стана ясно, че партията готви нещо, граничещо с цензурата. "Говорим за регулация и прозрачност на собствеността, филтър на информационния поток, ясни и точни правила при представянето на една тема или шега като "новина". Ако се налага, ще поискаме и съставянето на временна парламентарна комисия по темата", заявяват от ВМРО. От съобщението става ясно, че поводът за създаване на Закон срещу фалшивите новини са публикациите, че в Странджа се избиват животни, за да се разчисти територия за настаняване на бежанци.\nПет., 03/08/2018 - 01:26\nне адресира адекватно\nМи да потърси по-внимателно адреса и да го напише "адекватно"- къв му проблемът на "борда" на кораба? Щото на български е "съвет" въпросното нещо.\nЗа "fact-checking" (проверка на достоверността) няма дори да коментирам!\nКога ще започнете да пишете на български в материалите си в българския, а не в чуждия печат, ммм?\nЙосиф Хербст: "Пази негово Величество Езика – българския език"\nБНТ зависи все повече от изпълнителната власт


Уикипедия:Значимост по академичен признак – Уикипедия\nУикипедия:Значимост по академичен признак\nСъкращение: У:ЗАК, У:ЗАП\n1 Основни насоки\n2 Критерии за оценка\nСтраницата е в процес на разработване и не трябва да бъде използвана като ръководство.\nЗа повече информация, както и ако желаете да коментирате съдържанието на страницата, моля, вижте обсъждането на Уикипедия:Разговори#Значимост по академичен признак.\nКонкретното съдържание на страницата се обсъжда в Уикипедия:Разговори#Втора версия.\nСтраницата разглежда понятието значимост единствено в контекста на Уикипедия.\nЗначимостта в Уикипедия измерва единствено доколко е уместно да има статия в Уикипедия за дадена личност или тема въобще. Тя по никакъв начин не трябва да бъде разглеждана като оценка на личните или професионални качества на личността извън контекста на Уикипедия. Критериите за значимост в Уикипедия са приложими единствено към нея и произтичат от естеството ѝ на свободна енциклопедия.\nТази страница дава насоки при определяне на енциклопедичната значимост за българската Уикипедия на личности с приноси към научното познание или с друга роля в науката и висшето образование:\nхора, занимаващи се или занимавали се с научни и научноприложни изследвания, независимо от професията си;\nнастоящи и бивши преподаватели в университети и изследователи в научноизследователски институти;\nзаемащи или заемали висши административни длъжности в научни институции и университети.\nОписаното в страницата не е приложимо за приноси и роли, свързани със средното образование и по-ранните стадии на обучение, както и техните исторически еквиваленти. Тя обаче може да е приложима за популяризатори на науката и личности, имащи индиректно отношение към науката и висшето образование. Критериите в тази страница не изключват дадена личност да е значима по критерии, посочени в други страници, свързани с енциклопедичната значимост за Уикипедия.\nУикипедия може да бъде редактирана от всекиго. Затова за енциклопедията цитирането на източници, които да са благонадеждни и проверими, е от критично значение. Значимостта е само необходимо, но не достатъчно условие за статия в Уикипедия. Статии, които не подкрепят съдържанието си с достатъчни като количество и качество източници, трябва да бъдат поправени, или е възможно да бъдат изтрити, независимо от значимостта на обекта им.\nУикипедия не е обикновен източник на знания. Заради своята огромна популярност, тя създава особено голяма видимост за включената в нея информация, включително биографиите на личности. Особено важно е Уикипедия единствено да отразява съществуващата популярност на обектите на статиите си, и в никакъв случай да не бъде сама източник на нова, допълнителна популярност. По-просто казано, Уикипедия не трябва да служи за популяризация. В идеалния случай статия за дадена личност не би се отразила по никакъв начин на живота и кариерата ѝ (например не би предизвикала интерес от медии или предложения за работа).\nНаличието на значимост не отменя необходимостта от съблюдаване на неутрална гледна точка и енциклопедичност в статиите. Това се отнася особено до случаите на редактиране в конфликт на интереси.\nОсвен неоправдан положителен ефект върху обектите си, статиите в Уикипедия биха могли да имат и неоправдан негативен ефект. Като цяло, важно е да се съблюдават изискванията за биографии на живи хора, особено отнасящи се до качеството на източниците. Колкото по-екстраординарни са дадени твърдения, толкова по-екстраординарен (като авторитет) източник трябва да ги подкрепя.\nУикипедия не е място за всички знания. Конкретно по отношение на личностите, универсален принцип е в енциклопедията да бъдат отразени личности, които са изпъквали над средното ниво в своята област. Не е достатъчно една личност просто да е толкова „добра“, колкото „добри“ са мнозинството останали хора в дадена област. Уикипедия не бива да бъде справочник „кой кой е“, нито „база данни“ с биографии.\nКритерии за оценкаРедактиране\nУниверсален критерий за енциклопедична значимост за всички хора е личността да е била първостепенен обект на множество нетривиални (съществени) публикации в благонадеждни източници, които са независими от нея.\n„Първостепенен обект“ означава, че публикацията трябва да била основно фокусирана върху личността. Примери за такива публикации са очерци, представящи единствено тази личност, и интервюта с личността, публикувани като самостоятелна публикация. Публикации, в които личността е спомената мимоходом, особено заедно с повече на брой други личности, не отговарят на този критерий. Междинни случаи може да бъдат въпрос на преценка от страна на редакторите, но тогава е още по-важно да бъдат спазени останалите изисквания: множество публикации, нетривиални, с независим източник.\n„Нетривиална публикация“ означава, че публикацията е имала достатъчен обем и качество, демонстриращо вложено време и усилия, т.е. била е съществена. Примери за несъществени публикации са особено кратки дописки в „телеграфен стил“, съобщаващи единствено най-основни факти, и кратки биографични справки.\n„Множество“ означава, че публикациите трябва да демонстрират значителен и продължителен интерес към личността. Не отговарят на това условие единични публикации, както и повече на брой публикации, но само в много ограничен отрязък от време, например седмица или месец.\n„Благонадежден източник“ означава, че източникът трябва да съответства на изискванията на Уикипедия:Благонадеждни източници. Особено важни критерии са безпристрастността и, като цяло, авторитетността на източника.\n„Независим източник“ означава, че публикацията не трябва да е повлияна от обекта на статията. Това изключва както публикации в директно зависими от дадената личност издания (например притежавани от нея медии), така и публикации, за които е известно, че е заплатено или по-друг начин овъзмездено публикуването.\nОсвен това, следните личности могат да бъдат приемани за имащи значимост за целите на Уикипедия. Някои от критериите не са достатъчни самостоятелно, затова са отделени в обособена група.\nРекторите на акредитирани висши училища.\nДействителните членове (академиците) на национални научни академии (например Българската академия на науките). Дописните членове (член-кореспондентите) не влизат като самостоятелен критерий. Изключени са също организации, които именуват себе си „академии“, но не са разпознати като такива от научната общност на национално и международно ниво (например „алтернативни академии“ като БАНИ в България).\nДиректорите на изследователски институти с национално значение, включително директорите на самостоятелни научни звена към национални академии и утвърдени научни организации (например институтите Макс Планк).\nГлавните редактори на престижни световни научни издания.\nОтличените с високопрестижни и утвърдени награди за приноси в науката и/или висшето образование. Критерий за висок престиж е наградените да бъдат малък брой (например Националния медал на САЩ в областта на технологиите и иновациите, връчван всяка година средно на не повече от 10 човека).\nЛичностите с приноси или дейност, които изпъкват над средното ниво. Този критерий изисква да бъдат покрити едновременно поне няколко от изброените, които да бъдат подкрепени и с благонадеждни източници:\nПионерство в научни и научноприложни области, особено когато новаторството е не само в български, но и в световен мащаб.\nОсобено значими приноси към науката, които са широкоразпознаваеми и признати в научната област, особено в световен мащаб.\nПопулярност на научните публикации значително над средната. Оценката следва да се извършва по утвърдени метрики, най-вече h-index, с изключени явни и скрити самоцитирания. Конкретният размер на индекса, който би бил „значително над средния“, зависи от специфичната научна област и е очаквано да търпи промяна с времето. Определянето му следва да става чрез търсене на консенсус между възможно най-много заинтересовани редактори. Постигнатите консенсуси в различни научни области може да бъдат записани и актуализирани в отделен раздел в настоящата страница (вж. #h-index).\nАвторство на изобретения, прототипи, модели, рационализации, патенти, ноу-хау, методи, теории, хипотези, концепции и други с особено голяма значимост за съответната научна или научноприложна област.\nУправление на изключително големи или постигнали особено значителни успехи научни и научноприложни проекти, преимуществено със световно значение.\nАвторство или съавторство на поне 5 книги, получили ISBN номер, включително учебници и книги с научнопопулярна тематика.\nПрисъдени от Висшата атестационна комисия, до нейното закриване, звания „професор“ или „старши научен сътрудник I степен“ или научна степен „доктор на науките“ (да не се бърка с „доктор“, по-рано „кандидат на науките“).\nЗначимостта за Уикипедия неизбежно включва елементи на субективизъм, затова е особено важно редакторите да търсят консенсус със своите колеги. Статии, за обектите на които има или може да има съмнения, че не отговарят на критериите за значимост, може да е добре да бъдат премествани в инкубатора, в лични пясъчници или на други подходящи места. Особено желателно е да избягват грозни спорове за личности, които може дори да не знаят, че са обсъждани в Уикипедия, затова е важно редакторите да бъдат отговорни в преценките си дали да създадат дадена статия или не. Винаги може да бъде потърсен съвет или помощ на Уикипедия:Разговори или други подходящи страници.\nУчените също са хора, а науката няма как да остане напълно незасегната от процесите в обществото по принцип. При определяне на значимостта не трябва да се забравя, че определени хора или групи от хора, на различни места и в различни исторически периоди, може да са били обект на дискриминация или, обратно, да са се ползвали с неоправдани – поне спрямо реалните им научни приноси – привилегии и възможности за кариерно израстване. Примери могат да бъдат:\nжените, навсякъде по света и през всички епохи, чиито научни приноси може да са били недооценявани или дори напълно пренебрегвани, а развитието им в науката може да е било значително по-трудно или дори невъзможно;\nтоталитарните и авторитарни режими, например режимът на Българската комунистическа партия в България в периода 1944 – 1989, през който учени и университетски преподаватели може да са били преследвани по политически мотиви, което да е довело до затрудняване или дори прекратяване на кариерата им, докато други може да са били облагодетелствани и получили кариерно израстване, повече като „удобни на властта“, а не толкова по меритократичен признак;\nсегрегацията по расов, етнически, религиозен и друг признак, в различни исторически периоди и на различни места по света, при която достъпът до официална научна кариера може да е бил затруднен или невъзможен.\nУикипедия не може и не трябва да се опитва да „възстановява справедливост“, още по-малко пък чрез собствени изследвания от страна на редактори. Но Уикипедия трябва да се стреми да бъде максимално обективна и изчерпателна. Затова, когато са налични благонадеждни източници, описващи дискриминационни явления в научната област (независимо дали като обичайна или пък „позитивна“ дискриминация), те трябва непременно да бъдат вземани предвид.\nНапример, ако дадена жена-учен не отговаря напълно на посочените в страницата критерии за значимост, но има информация от достатъчно благонадеждни вторични източници, че реалните ѝ научни приноси са били недооценени поради факта, че е жена (особено в по-далечни исторически времена, но дори в съвременността), следва да бъде направена внимателна преценка дали, с отчитане на тази информация, все пак тя няма достатъчна значимост за Уикипедия.\nОбратно, нерядко пропагандно приписваните на различни авторитарни лидери „велики“ научни приноси и съответните им присъдени научни титли и звания не бива да бъдат сляпо приемани като покриване на критериите за значимост – поне по академичен признак, тъй като иначе е ясно, че в този конкретен пример тези личности почти сигурно ще имат значимост за Уикипедия заради ролята си на национални и държавни ръководители.\nНе трябва да се забравя, че за Уикипедия понятието значимост има универсален спрямо различните теми на познанието и същевременно специфичен за енциклопедията смисъл.\nУниверсален, защото страници като настоящата не дефинират някаква отделна – в случая „академична“ – значимост, а единствено помагат да се оцени принципната енциклопедична значимост според различни фактори. Тази принципна значимост е възможно да бъде повлияна от много други фактори. Например един университетски професор може да има сравнително скромни научни постижения и да не покрива критериите в тази страница, но може да бъде значим като вокалист на популярна музикална група. Обратното също би могло да се случи: музикант от група, чиято известност не се простира много извън няколкото заведения, в които свири, може да има за хоби математиката и да направи значителен принос в тази област.\nСпецифичен, защото значимостта за Уикипедия по никакъв начин не представлява оценка дали дадена личност е „значима“ или не в своята област или по принцип в обществото. Значимостта за Уикипедия представлява единствено преценка дали дадена личност представлява (или е разумно да представлява) интерес за читателите на енциклопедията. Необходимостта от такава преценка се обуславя от принципа, че Уикипедия не е място за всички знания.\nВ този раздел се описват постигнатите от общността консенсуси какъв конкретен h-индекс е „значително над средния“ в различни научни области.\nВзето от „https://bg.wikipedia.org/w/index.php?title=Уикипедия:Значимост_по_академичен_признак&oldid=10645456“.\nПоследна промяна: в 10:32, на 1 февруари 2021\nПоследната промяна на страницата е извършена на 1 февруари 2021 г. в 10:32 ч.


Последен работен ден на ВСС: Чакат съдебното решение за избора на „новите“, Софийският градски съд ще действа на самотек (допълнена) – DeFakto.bg\nHome / Законът / Последен работен ден на ВСС: Чакат съдебното решение за избора на „новите“, Софийският градски съд ще действа на самотек (допълнена)\nDe Fakto 02.10.2017\tЗаконът, Избрано Напишете коментар 1,640 Прегледа\nИзнервящо започна последният работен ден на отиващия си ВСС. Днес неговата съдийска колегия трябваше да освободи като магистрати 11 от избраните в новия съвет. Очакваше се да се разгледа и въпросът кой ще оглави Софийския градски съд до избора на титуляр.\nЗаседанието започна със закъснение, а председателстващият Георги Колев (Лозан Панов го няма) докладва още 20 допълнителни точки към дневния ред, но въпросът за СГС не бе сред тях. В същото време от днес ключовият съд е без ръководител и това стопира цялата административна дейност на СГС.\nНовият съвет ще решава кой да е временният шеф на СГС\nВ съвета не е постъпил протоколът от общото събрание на съдиите от СГС от петък, на което за и.ф. председател бе номинирана Десислава Попколева, казаха кадровици пред De Fakto. Наша насрещна проверка обаче показа обратното – протоколът е внесен в петък в 15,30 ч. във ВСС и даже има входящ номер от регистратурата на съвета. Но кадровиците очевидно са решили да прехвърлят на наследниците си горещия картоф с този съд.\nПо-късно ситуацията със СГС се проясни – протоколът от общото събрание на съдиите все пак е постъпил в съвета, но е бил препратен на председателя на Софийския апелативен съд Даниела Дончева, която може да предложи кандидати за и.ф. Дребната подробност е, че и самите магистрати от СГС още в петък също изпратиха на Дончева резултата от гласуването си, но предложение от нейна страна не последва. Полученият в петък протокол се „наследява“ и от новата комисия по атестирането и конкурсите (КАК) на съдийската колегия, чието конституиране тепърва предстои. Така че в идните дни СГС ще се управлява явно на самотек.\nПо единствената „редовна“ точка – за освобождаването на „новите“ кадровици, пък стана ясно, че още няма произнасяне на съдебния състав, който трябва да реши делото по жалбата на Методи Лалов срещу избора на шестимата съдийски избраници в осмия ВСС. И колегията ще ги изчака, докато се поризнесат.\nПо предложение на Георги Колев заседанието днес започна с награждаване на Светла Петкова с „личен почетен знак – първа степен -златен“ за дългогодишната служба. Петкова се пенсионира.\nПредишна Актьори, лекари, студенти, хлебари и други подкрепят петицията до ЕП срещу двойния стандарт при храните в ЕС\nСледваща Президентът Румен Радев: Ще разберете решението ми за шефа на ВАС на 4 октомври\nЗатвор за бивш шеф на „Земеделие“, продавал земи на подставено лице


Тема за кратки въпроси - Page 628 - Разни - BulForum.com\nPage 628 of 1683\nНякой може ли да ми каже от къде мога да си купя почва за бонсай и препарати за трепане на дребни вредители в почвата на бонсая.\nОт всеки цветарски магазин, търси торфена смес и еко-почва най-добре е да се смесят и двете , а за препарати има един на фирма Лактофол, който е точно за бонсаи, ако не можеш в нета да намериш продукта утре ще ида до на майка ми магазина да видя как точно се казваше и ще ти кажа.\nRaptoR 3257 posts\nw00x 2563 posts\nЗаконни ли са в България, тези джаджи ?\nНа частна територия не би трябвало да са незаконни\nКолко е глобата за закъсняло връщане на международен паспорт? Изтекъл ми е миналата година април месец, ако има някакво значение...\nНякъде бях чел (може би и в този форум), че ако ти изтече паспорта и не го върнеш веднага следващите няколко месеца има глоба. Обаче след като тези няколко месеца минат после няма глоба като го връщаш. Малко странно изглежда, но нещо такова бях чел.\nМай ще излезе вярно. Виж моя пост 11 позиции над твоя.\nСори това съм го пропуснал, нагоре се говори предимно за млякото и тези коментари ги прегледах по диагонала. На теб не са ти сложили глоба, но не се знае как стои въпросът ако много скоро ти е изтекъл паспорта и си пропуснал срока да го върнеш.\nEdited February 27, 2010 by sheep\n...Някъде бях чел (може би и в този форум), че ако ти изтече паспорта и не го върнеш веднагав следващите няколко месеца има глоба. Обаче след като тези няколко месеца минат после няма глоба като го връщаш. Малко странно изглежда, но нещо такова бях чел.\nКъде в неделя мога да разпечатам и подвържа документи?\nЗа колко време пристига писмо/обикновенна тарифа/ по пощата между два града на територията на страната?\nЗа големите градове май е 2-3 дни.\nАми най-малкото с някаква хубава папка ще те уредят. Кога и дали работят в неделя не знам но съм почти сигурен че работят.\nЗначи имам няколко въпроса и много се надявам ад ми отговрите,при възможност разбира се.\n1.Някой има ли идея как се прави книга от правилно копирана и разрязана на листове информация от друга книга.\nКак се събират страниците,какъв плат да използвам като на онези по-старовремските книги,който се използва за сгъфката,защото е един такъв странен.\nКакво лепило да използвам.\nИма ли начин да направя страниците по-тъмни като на старите книги,защото белите листове ме дразнят или има ли такава по-тъмна ксерокс хартия за такива цели.\nКакъв е онзи материал който изглежда като кожа,който слагат на твърдата корица на книгите от около 1900г. има тъмнозелен цвят и не се протърква.\nИскам да си направя на книги някой информаций и да изглеждат като старовремски.\nЗначи на книгите от 1970-90г където е платът знаете как е напечатано заглавието,но на една книга от 1900 година от страни на платът имаше червен квадрат,такъв с цвят бордо,върху който бяха пресовани буквите и запълнени със нещо златисто,някаква златиста боя.ТА въпроса ми е знаете ли от какъв материал се намацва (въпросното бордо),къде мога да намеря такива букво с които да очертавам и с каква боя да ги запълня.\nИма ли някакъв линк с похвати или клип,че не намерих нищо.\n2.Преди време гледах в една интернет зала едно момче си превеждаше от руски и от английски език вече копиран текст и пейстнат във въпросната програма,незнам някакъв плъгин на майкрософт офис пакета ли беше незнам,но изглеждаше по същия начин.\nКликаше с десен бутон на мишката и отгоре му се появяваше панелче с думи по избор и така си превеждаше.Някой сеща ли се за въпросната програма или програма работеща на същия принцип,защото става много по-бързо и пести време,което и без това ми е кът.\nБлагодаря на помогналите!!\nЗа 2-рия въпрос:\nТова е възможно да е някакъв превод с помощта на програма. Има десетки такива програми, които отговарят на описанието ти, но всички се нуждаят от нещо - преди това трябва да си вкарал въпросните думички, за да ти излезнат като превод след това...\nАко има плъгин за офиспакета с такава функция ще е супер,ако наистина съществува такъв с такова боравене ще е супер.Ако има каквато и да е преводна програма с такъв метод на работа и се сещаш пиши,ще ми е от полза.Мерси а което\nCAT tools се наричат - аз използвам Wordfast трябва да я потърсиш кракната, друга добра е Trados - има я по тракерите някъде, но не съм я ползвал. И двете обаче използват вече преведени от теб или предварително заредени изречения или изрази.\nКъде точно се намира центъра за правене на Карти за Градския транспорт ?Просто нз как да стигна до там\nМария Луиза 29 Тук беше голям маитап в петък,но вече може да е спокойно.\nНО крайния срок за издаване май беше днес...така че... губиш (no hard feelings )\nEdited February 28, 2010 by puF4o\nСъквартирантката ми каза, че май са направили срока така, че който когато иска да си изкарва. Май щели да важат от дата до дата. Така че споко. Но информацията ми не е 100 % сигурна.\nНякой може ли да ми препоръча добър китайски ресторант?\nLocation:Plovdiv, Marasha !\nЗдравейте. Имаме едно малко циркулярче което искаме да върнем в живот. За целта е нужно да се заточат дисковете и да се смени ремъка. Старият ремък го имам но е пред скъсване. Въпроса ми е някой знае ли каде в Пловдив мога да занеса диска да го заточат, и евентуално от каде мога да потърся ремък да закупя. Благодаря предварително. Лек ден на всички.\nп.п. Честита Баба Марта\nАбе то тва е хубаво ама да им таковам мамата българска на всички.Защо се във последния момент се сещат.Днес се отказах имаше поне 100 човека преди мен...\nТо ти защото не си се сетил в последния момент\nАма почваш със себе си, нали се сещаш\nИма ли такова нещо, че общината да ти забрани да сложеш табела (тип плакат по-точно) на собствената си ограда?\nТази вечер има ли мач от Шампионска лига?\nНе. Ако е на твоя собствена площ нямат право. Лично щях да пердаша една дрисла в съответната служба, защото бяха отрязали табела за 1000 лева на мои наематели. Наглеците дори не си направили труда да проверят, че се намира в частна собственост. ПРЕДПОЛОЖИЛИ, че е в общинска територия. По принцип в този случай се иска разрешение от тях и се плаща 12 лв/кв.м. без ДДС едностранно. Цената може и да е променена. На собствената ти ограда може смело да сложиш табела/плакат/реклама.\nТази седмица има приятелски мачове на националните отбори, другата седмица е ШЛ.


Първанов няма да отиде на пленума на БСП | Банкеръ\nПърванов няма да отиде на пленума на БСП\nЛидерът на движение АБВ Георги Първанов няма намерение да откликне на поканата на ръководството на БСП и да се яви на утрешния пленум. "Случаят е приключен, забравете, имаше един филм", заяви бившият президент.\nРумен Петков се присъедини към позицията на президента, като заяви, че не вижда какво ще прави на „Позитано" 20 утре.\nПо повод идеята на президента Росен Плевнелиев за провеждане на референдум заедно с евровота Първанов коментира, че има логика в заложените въпроси. По думите му обаче с това предложение държавният глава прави услуга на мнозинството, защото отвлича вниманието от наболели за обществото проблеми.\n"Не подценявам референдума. Аз ще припомня, че аз бях човекът, който предложих референдум за членството на България в ЕС. Бях един от инициаторите за референдума и за "Белене". Вероятно има логика - да се питат хората по национални въпроси. Едва ли ще ми опонира, че съм един от хората, които отдавна са поставили идеята за мажоритарен компонент в изборна система. Много важно е, когато президентът казва - да има мажоритарен вот, той да коментира какъв да бъде процентът избрани мажоритарно. Смятам, че ще сгреши мнозинството, ако отхвърли всичко, което предлага президентът. С това те правят голяма услуга и на ГЕРБ. Борисов стои в засада и обяви, че ще започне подписка, той ще мобилизира структурите си и ще привлече онези, които са били разочаровани от него, но сега виждат положителна идея. Мнозинството трябва да влезе в диалог с президента, и заедно да определят параметрите на мажоритарния компонент", каза Георги Първанов.\nпетък, 31. януари 2014 - 14:08


Направи си сам - пространство многофункционално - Земята\nМалко, компактно и многофункционално пространство. Това е един от най-добрите начини, за да си гарантирате максимален потенциал. Независимо дали обитавате малка гарсониера или една малка стая. Вместо да се оплаквате от липсата на домашния офис, можете да конвертирате допълнително пространство в кухнята или под стълбите в дома си за офис. Можете да използвате някои от най-случайни столовете в хола като столове за хранене по време на вечеря и да ги преместите, след вечеря, така че трапезарията да не изглежда претъпкана. Можете също така да изберете да използвате табуретка като масичка за кафе, както и за целите на сядане, когато имате гости.\nСъздаване на фокусна точка в стаята\nЕдин от най-лесните начини да се привлече вниманието към вашето жизнено пространство е малко привличане на вниманието към нещо по-интересно в стаята. Например, можете да подчертаете вашия диван чрез добавяне на разноцветни възглавнички или поставите вашия телевизор с плосък екран, стратегически, така че това е първото нещо, което хората забелязват, когато идват в стаята.\nОтказ за вертикално подреждане\nПри закупуване на мебели и уреди за малко пространство, опитайте, колкото е възможно повече, за да получите предмети, които да подредите вертикално. Например, ако имате нужда от някои рафтове за съхранение на рафтове, използвайте целия път нагоре, вместо да купувате няколко високи рафтове, които трябва да се организират хоризонтално. Въпреки това, не прекалявайте. С други думи, тези полици не следва да обхващат повече от една стена в една стая.\nКато цяло може да бъде доста трудно да се намери точният баланс между непотребните вещи малкото пространство, но винаги може да се използва пълния потенциал. Ако вие нямате представа как да започнете да организирате вашето жизнено пространство, консултирайте се с професионален организатор да ви помогне да формулирате и приложите някои идеи. След това, можете да започнете разработването на други декоративни и организационни идеи, които могат да работят добре в пространството ви. Вижте още кои може да ви е т полза за организиране на вашите малки терени:\nНаемете фирма по почистване на тавани и мазета;\nВижте за изхвърляне на електроуреди;\nПотърсете майстори за демонтаж на мебели MAYSTORI.COM.\nThis entry was tagged извозване на отпадъци, изхвърляне на стари мебели, която изхвърля стари мебели, Направи си сам - пространство многофункционално, почистване на апартаменти, почистване на дворове почистване на къщи, почистване на мазета и тавани, почистване с извозване на отпадъци, фирма, фирма за извозване, фирма за почистване, фирма за почистване от стари мебели. Bookmark the permalink.\n← Изхвърляне на боклука и наемане на контейнери\n4 съвета преди да намерите нова работа →


Борусия (Д) стигна финал за Купата, Лева със 100 гола (видео+галерия) - Европейски футбол - Sportal.bg\n15 април 2014 | 23:26\nОтборът на Борусия (Дортмунд) надви с 2:0 гостуващия Волфсбург в 1/2-финален двубой за Купата на Германия, игран на "Сигнал Идуна Парк". Хенрих Мхитарян (12) и Роберт Левандовски отбелязаха за състава на Юрген Клоп. Полският стрелец оформи головата си сметка за вестфалци на юбилейното число 100. На финала Борусия ще срещне победителя от дуела Байерн (Мюнхен) - Кайзерслаутерн.\nВ 12-ата минута Марко Ройс намери Хенрих Мхитарян, който с нисък изстрел от 18 метра порази близкия ъгъл на вратаря Макс Грюн. В 17-ата можеше да падне и втори гол, но Ройс си поведе твърде дълго. Германският национал се озова на чудесна позиция, но направи грешка, от която вратарят се възползва.\nГостите също създаваха напрежение пред вратаря Роман Вайденфелер. В 19-ата Ивица Олич беше блокиран в наказателното поле, след което падна. В 33-ата Кевин де Брюин центрира от фаул, а Налдо за малко не успя да отклони към вратата при неподготвени защита и вратар. В 38-ата Матс Хумелс стреля с глава след плонж при хубаво центриране отляво на Ерик Дурм.\nВ 42-ата Кристиан Треш центрира, а Маланда нацели греда след удар с глава. Минута по-късно Роберт Левандовски отбеляза за 2:0 след кратко забавяне на дузпата. Това беше гол номер 100 за поляка с екипа на дортмундци в един от последните му мачове за тима.\nВ 49-ата Лева беше изведен от Ройс, но от малък ъгъл нацели близката греда. В 51-ата Олич, Хумелс и Вайденфелер скочиха за топката, тя остана в краката на Арнолд, чийто удар за малко не намери опразнената врата. В 54-ата Левандовски пак опъна мрежата, но от положение на засада, заради което голът не беше зачетен.\n"Вълците" играха по-дейно в предни позиции, докато дортмундци предимно се бранеха. В 74-ата минута Жуниор Маланда направи непростим пропуск. Оставен сам на втората греда, 19-годишният белгийски халф прати кълбото над гредата. В 81-ата Волфбург имаше нов страхотен шанс. Маланда и Луис Густаво имаха добри шансове, но намеси на Вайденфелер и гредата и спасиха мрежата. Маланда пък се контузи при опита си за втори шут. В края на срещата Ройс и Вайденфелер си размениха реплики, след което полузащитникът беше заменен от Юлиан Шийбер.\nредактор - отдел "Футбол" Прочетена 10028\n16 април 2014 | 12:22\nаз мисля че има повече на крилото вместо в центъра, защото дори и до ден днешен аз не знам кой крак му е силния :) Работи и с двата крака еднакво добре...ако Дортмунд успеят да задържат Ройс и намерят качествен атакуващ полузащитник ще е доста добре... Рейтинг: 0 0\nИма нещо такова. Доста е бърз. А и ако беше вкарал на Реал гредата... (още ме е яд, мам.ка му!) :( Рейтинг: 3 0\nМихитарян изигра доста впечатляващи минути на дясното крило...ако Клоп успее да го преквалифицира с уникалната му скорост и повратливост ще бъде прекрасно....по - лесно се намира атакуващ полузащитник от колкото дясно крило Рейтинг: 5 0


Сънсет Аквапарк | Fixstay.com\nСънсет Аквапарк е най-новият и атрактивен комплекс за водни забавления, разположен в началото на град Поморие. Той се простира на площ от 25 000кв.м.\nСъс своите 9 екстремни, спиращи дъха водни пързалки, Mini Pendulum, Кamikaze, Free fall, Twister slide 1, Twister slide 2, Without Gravity, Crazy Downhill, Typhoon Tunnel и Extreme, Сънсет Аквапарк няма аналог сред подобните съоръжения и е притегателно място за любителите на високия адреналин.Останалите 23 пързалки са различни по трудност и подходящи за цялото семейство и всички възрасти. Общата дължина на пързалките е над 1120 метра. Съоръженията в Сънсет Аквапарк са от най-модерен тип, осигуряващи сигурност и надеждност. Пързалките са проектирани и произведени от ARIHANT, най-утвърдената и доказана в световен мащаб фирма, изградила близо 400 аквапаркове с над 15 000 инсталации.\nАтракциите са създадени с цел да предизвикат много усмивки, радостни мигове и да отключат магията на летните приключения. Специално за най-малките е изключителната по рода си водна игрална система Multipurpose Water Play System, съчетаваща 6 платформи, където децата ще могат да се отдадат на забавни игри и веселия.\nВ Сънсет Аквапарк е изградена многофункционална сцена. Опитните аниматори и артисти представят всекидневно различни по тематика шоу програми, занимателни игри за малки и големи. Всичко това превръща Сънсет Аквапарк в царство на забавлението, летните емоции и незабравимите преживявания.


3 положителни проби за COVID-19 в общината | Вестник "Време 2001" - Панагюрище - новини от региона\n3 положителни проби за COVID-19 в общината\n05.02.2021 · by ВРЕМЕ\t· в Общество.\t·\nНовозаразените са от град Пазарджик – 7, от село Црънча – 1, от село Огняново – 1, от село Ляхово – 1, от село Мокрище – 3; от град Велинград – 11, от село Пашови – 1, от село Юндола – 1; от град Панагюрище – 3; от град Пещера – 4, от село Радилово – 1; от град Ракитово – 2; от град Септември – 4.\n* Жена на 86 години от град Костандово, хоспитализирана в „МБАЛ-Велинград“ със сърдечно заболяване.\n* Жена на 75 години от село Црънча, хоспитализирана в УМБАЛ „Пълмед“ – Пловдив със сърдечно заболяване и хронично неврологично заболяване.\n← Прегледи при ревматолог вече и в Стрелча\nОбластният управител проведе консултации за състава на Районна избирателна комисия – Пазарджик →\n1 284 542 посещения


ОИЦ-Пловдив активно се включи в 10-та Международна среща по туризъм в града\nПонеделник, Ное 26 2018\nПрезентация на тема: „Европейските фондове ЗА културното наследство. ОИЦ-Пловдив надежден източник на информационни услуги“ представи по време на официалното откриване на X-то юбилейно издание на Международната среща по туризъм в гр. Пловдив, експертът на ОИЦ Камен Стратиев. Това се случи в присъствието на министъра на туризма Николина Ангелкова, заместник-кмета по култура и туризъм на община Пловдив инж. Александър Държиков, председателя на Общински съвет - Пловдив Савина Петкова, както и пред над 110 участници от 15 държави - България, Германия, Англия, Словакия, Румъния, Белгия, Турция, Хърватия, Гърция, Швеция, Македония, Холандия, Мароко, Сърбия и Франция.\nКамен Стратиев популяризира пред присъстващите услугите, които ОИЦ-Пловдив предоставя на гражданите, както и подходящите възможности за финансиране на културното наследство в страната, които предоставят ОП „Региони в растеж“, чрез процедура „Развитие на туристически атракции“, Програмата за развитие на селските райони, чрез мярка 7.6 „Проучвания и инвестиции, свързани с поддържане, възстановяване и подобряване на културното и природното наследство на селата“, фондация „Америка за България“, Посланически фонд за опазване на културното наследство, Програма РА14 „Предприемачество в сферата на културата, културното наследство и културното сътрудничество“, Програма РА14 „Подобрен достъп до култура и изкуства“ и Програма РА14 „Подобрено управление на културно наследство“.\n„Културно-исторически туризъм е възможност да се увеличи интересът към Пловдив целогодишно, дори през месеците, които не са активни. Резервациите, показват ръст“, заяви министърът на туризма Николина Ангелкова. По данни на Министерството на туризма само за първите девет месец на 2018 година реализираните нощувки в Община Пловдив са над 850 000, което е ръст от 4%. По-добри резултати се отчитат и при приходите, които за деветмесечието са в размер на 39 милиона лева – или ръст от 10,6%. „Имаме подписан меморандум за сътрудничество и Министерство на туризма още от тази година започна една по-фокусирана кампания на Пловдив”, посочи тя. И даде пример с два репортажа на BBC, както и инициативи с National Geographic.\nТазгодишната среща по туризъм 21-24.11.2018 г. се проведе под надслов „Пловдив - пътуването до Европейска столица на културата 2019”. Тя имаше за цел да привлече международни и български експерти от туристическия сектор, които да споделят идеи, успешни проекти и иновативни тенденции в туризма.\nПрограмата на четирите дни включи: презентации, работни срещи между участниците (B2B), тур с разглеждане на забележителности по маршрут „Антични мозайки“, посещение на Фондация „Пловдив 2019“, шоколадов тур, участие в официалното откриване на фестивала „Дефиле на младото вино“, посещение на забележителности в Стария град на Пловдив и винен тур.\nСъбитието се реализира с подкрепата и съдействието на Областен информационен център-Пловдив. ОИЦ-Пловдив осъществява своята дейност по проект BG05SFOP001-4.001-0014 „Ефективно функциониране на областен информационен център в гр. Пловдив“, финансиран по Оперативна програма „Добро управление“, съфинансирана от Европейския съюз чрез Европейския социален фонд и е част от мрежата от 28 информационни центъра в страната за популяризиране на Кохезионната политика на Европейския съюз.\nОще в тази категория: « Пловдивска фирма повиши енергийната си ефективност чрез проект по ОПИК 2014-2020\tОбщина Пловдив изпълни успешно проект „Ефективно функциониране на областен информационен център в гр. Пловдив“ »


Слави Трифонов: В България демокрация няма. Само мафия – News 20\nСлави Трифонов: В България демокрация няма. Само мафия\nСлави Трифонов написа яростен коментар в личния си фейсбук профил относно решението на Специализираната прокуратура, че отказва да образува досъдебно производство, тъй като наблюдаващият прокурор не е установил достатъчно данни за престъпление по случая със записите с гласа на министър-председателя: „Току-що Cпециализираната прокуратура излезе със съобщение, че няма нищо нередно в записите на Бойко Борисов. Няма […]\nСлави Трифонов написа яростен коментар в личния си фейсбук профил относно решението на Специализираната прокуратура, че отказва да образува досъдебно производство, тъй като наблюдаващият прокурор не е установил достатъчно данни за престъпление по случая със записите с гласа на министър-председателя:\n„Току-що Cпециализираната прокуратура излезе със съобщение, че няма нищо нередно в записите на Бойко Борисов. Няма да ви го цитирам. Ако имате търпение и не се притеснявате, че ще се почувствате нехигиенично, можете да го прочетете в сайта на прокуратурата. Вярвам, че никой от нас не очаквал друго в тази безсрамна държавна администрация с тази безсрамна прокуратура. Едва ли някой нормален човек е очаквал нещо различно.\nУважаеми сънародници, видимо става въпрос за срастване между изпълнителнатa власт и разследващите органи, което пък е доказателство, че в България демокрация няма и че България е мафиотска държава.\nСрастванията в медицината са проблем, който обикновено се ликвидира с операция. Скалпел, моля.“\nPreviousМинистърът на здравеопазването издаде официална заповед за ограничителните мерки\nNextИБ на БСП се разграничава от действията на кмета на Перник Станислав Владимиров


Как да използваме инстаграм за бизнес? | SEO Маркетинг\nКак да използваме инстаграм за бизнес?\nPosted on January 1, 2019 January 4, 2020 by SeoMax\n1 💡 Instagram или Facebook\n2 💡 Причини Instagram за бизнес да е много успешна социална мрежа\n3 💡 Какви са основните предимства на Инстаграм за бизнес пред Фейсбук?\n4 💡 Реклама в Instagram\n5 💡 Какво да продаваме в Instagram?\n6 💡 Как да направите своята кампания и рекламна визия в Инстаграм\n💡 Instagram или Facebook\nПрез последното десетилетие сме свидетели на абсолютен бум в дигиталния маркетинг в социални медии. Facebook, Twitter, Google+, Instagram, snapchat и много други социални платформи се разрастнаха до такива мащаби,че почти всеки човек има акаунт в някоя от тях.\nТова бизнеса ни да е в социалното интернет пространство, е не просто нещо нормално,но и нещо нужно. Понеже акцента на темата ми е България, ще обърна внимание на социалните мрежи в нашата страна.\nФейсбук е вече нещо нормално , това да те има там, е като да имаш лична карта. За съжаление това не е нещо много положително, поради простата причина,че когато на едно място има много хора, се появяват и много „ескперти“, от всякакъв тип!\nРазбира се има и много плюсове от наличието на много потребители. Един от тях е възможността за реклама.\nФейсбук е една наистина огромна база данни с хора. За разлика от Google, във Фeйсбук информацията подавана ни от платфорамата за реклама, е доста точна и ние можем да таргетираме много правилно. Казвам Фейсбук, защото Инстаграм ползва същата платформа за реклама.\nПо последни данни в тази социална мрежа има над 800 милиона акаунти и техният брой се увеличава всеки ден. За Зукърбърг едно от важните числа е 1 милиард. Говори се,че когато Instagram достигне това число на потребители, нещата ще се променят.\nСами разбирате,че възможностите за печалба в платформата, стават още по-големи.\nКакво дава на преднина на Инстаграм в момента?\n💡 Причини Instagram за бизнес да е много успешна социална мрежа\n➡ Първо тя не изисква ангажираност, така както Фейсбук. В „грама“ можеш просто да влезеш да потъркаш дисплея на айфона и да видиш един куп снимки и клипове. Да се посмееш,да се нагледаш на интересните за теб неща и да си затвориш апп-а.\nНещо което Фейсбук реклама не предлага по този начин. Това е причината и много от нещата създадени във Instagram, да се прехвърлят във Фейсбук. Вземете stories за пример. Изначално откраднати от snapchat и интегрирани в Instagram за бизнес,сега те са част от Фейсбук.\n➡ Идеята на Instagram за неангажираност, за по-малко текст, за лежерно ползване на самата мрежа, са харесвани масово на потребителите. Лично аз отказвах да ползвам платформата много дълго време,но това се промени като разбрах няколко неща за самата мрежа.\n➡ Почти няма фалшиви новини, няма дразнещи всезнайковци, които искат да си чешат егото, като пишат цитати от книги или познати ни до болка клишета.\nМрежата е само снимки и клипове.\nИзбираме кой да последваме и ако не ни харесва какво качва, спираме да бъдем негови последователи.\nЗа да подкрепя думите си с цифри, официалните проучвания на Фейсбук показват,че Фейсбук юзърите ползват средно платформата около 27 минути на ден, а в бизнеса в Instagram около 23. Тези цифри говорят сами за себе си.\n💡 Какви са основните предимства на Инстаграм за бизнес пред Фейсбук?\n➡ При Фейсбук имаме една строго определна визия,която трябва да представяме на нашите клиенти. Времето на бизнес страниците с котенца отдавна отмина. Няма как да сте сериозен представител на някакъв бранш и да пускате котенца или късметчета с кафето.\nСамия Фейсбук вече стана като „социална визитна картичка“ на вашия бизнес. Там трябва да сте много добре визуализиран бранд. Да нямате излишни глупави и нерелевантни постове.\nТова обаче е по-различно при Инстаграм.\n➡ Тук можете да си позволите да бъдете по-разкрепостени,по-разчупени, по-различни. Вече не е нужно да сте банката,която трябва да рекламира новия си кредит или депозит. Може да покажете усмиханите си служителки и да кажете „нека направим Вашия ден по-весел“.\n➡ Имате възможност да представите своята фирма, като нещо по-сладко и ралично, от иначе скучните конкуренти. Не е нужно всичките визии да са супер дизайнерски, може да са реални снимки от процеса на работа. Имате възможност дори да позволите на ваши служители, да се изявят като „звезди“ във фирмения Инстаграм, особено при положение, че сте голяма компания или известен бранд. Самата платформа не изсиква от бизнеса ви сериозността на ФБ или Google+.\nЩе кажете всичко това е много хубаво,но и там трябва да се харчат пари! 😡\n💡 Реклама в Instagram\nInstagram ползва платформата за реклама на Фейсбук. Какво означава това? Много лесно можете да пускате реклама в Инстаграм бизнес, без да се занимавате допълнително, с направата на специални кампании и визии.\nДостатъчно е просто да накарате вашия графичен дизайнер, да оразмерява изображенията на визиите ви и за Instagram бизнес профил.\nПрез ads manager-a на вашия Фейсбук бизнес/нормален профил, вие можете да изберете сервиране на рекламата и в Instagram. Само с един клик качвате другото изборажение и вече вашата реклама се показва и там.\nЩе увеличи ли бюджета ви това?\nВсъщност Фейсбук така или иначе ви дава възможност да позиционирате рекламата си в няколко формата, на различни места в интерфейса си.\nПонеже Фейсбук притежава Instagram, то той я вижда като част от платформата си. С други думи, вие имате възможностите за таргетиране и ремаркетиране на хората, не само във Фейсбук ами и в Instagram.\nДа там няма тази огромна възможност за разнообразна реклама каквато има във Фейсбук, но реално не е нужно! Самия Instagram е много „по-прост“ и компкатен. Има неписани правила,които определени маркетолози твърдят, че трябва да се спазват за да успеем да имаме добър профил в Инстаграм.\nКато например до 30% рекламни визии в профила ни, както и ежедневна активност,но ако нямате възможността да се занимавте непрекъснато с Instagram-а на фирмата си, можете просто от време на време да показвате на хората,че имате присъствие там.\nПо мое лично мнение, почти всеки бизнес може да има Instagram бизнес профил, просто защото самата платформа не ви ограничава стриктно в това, да показвате само и единствено, най-доброто от вашите продукти.\n💡 Какво да продаваме в Instagram?\nМожете да лансирате кавко ли не, стига то да е свързано с вашия бизнес и да не е в някаква тотално различна сфера.\n*Например,а ко сте квартална хлебарница или магазин, не ви пречи да имате инстаграм профил. Ще показвате многото изпечени хлябове или новата си стока и ще си създадете име като сърцат магазин, в който хората идват защото знаят,че има нещо прясно или нещо ново.\n*Ако сте голям бранд, фирма за напитки или храна, то тогава ползите за вас са още по-големи. Например покажете как се създава вашата продукция, направете лежерно интервю с ваш служител, докато се разхождате и цеха/завода. Щрак, два реда текст, няколко хаштага и готово.\nНе сервирайте рекламата си само във Фейсбук, ползвайте и този доста евтин канал, като допълнение към вашата цялостна рекламна кампания. По света тази социална мрежа се ползва за какво ли не, не защото трябва, а защото може!\nИма и много грешни практики при рекламата в Инстаграм. От личен опит мога да кажа,че просто да бууствате постове във платформата, е слабо ефективно. Разбира се, ако сте направили правилна рекламна визия, със сигурност ще привлече много клиенти. Има много трикове и начини за набиране на популярност в мрежата, без да плащате за последователи на страницата. Например апп-ове(не ботове), които търсят потребители подходящи за вас или инфлуенсъри, които ще ви помогнат, да увеличите последователите си.\nSEO Решения ВИ уверява, че правилно поднесената реклама в Instagram, може моментно да докара изключително голям трафик до вашия онлайн магазин. Игри или sotry-та с малки рекламни бюджети, могат да ви донесат много повече трафик и продажби, от традиционна реклама в друга мрежа.\n💡 Как да направите своята кампания и рекламна визия в Инстаграм\nПървото качество, което ви трябва за да успеете в Instagram рекламата, е да сте с “out of the box“ мислене.\nБъдете различни, разчупете света около вашия бизнес. Помислите по какъв начин сте искали, да представите своята фирма, но никога не сте имали възможността. Така ще откриете,че хората не искат просто реклама, а и емоция.\nИнстаграм дава възможността, вашите клиенти да ви заобичат заради вашия колектив ,начина на работа,че дори и смешните моменти около вашият бизнес.\nСъветваме всички, които си мислят,че платформи като Instagram са в тежест за бюджета на бизнеса ви, да се замислите за колко много други ненужни неща имате разходи.\nКакви ли не глупави харчове,на които повечето шефове и мениджъри не обръщат внимание, но като на стане въпрос дали да рекламира в Инстраграм, рязко се отхвърля възможността.\nИзползвайте парите си за правилни неща, неща които ще ви донесат вероятен доход,а не пасивен разход.\nМного бизнеси фалират, защото пропускат момента да рекламират на нови и различни места. Не правете това, няма смисъл да се работи в настоящето без поглед в бъдещето. Не се лишавайте от един толкова добре направен канал за връзка с потребителите. Поне докато е все още толкова евтин и лесен за реклама.\nThis entry was posted in blog and tagged instagram, instagram за бизнес, инстаграм за бизнес, инстаграм или фейсбук.\nРазвитие на дигиталния маркетинг


В Симитли възмутени от лъжа на Мануела Малеева - Tribune.bg\nВ Симитли възмутени от лъжа на Мануела Малеева\n10 януари 2021, 13:02 / Tribune / 5 коментара\nМалеева, която напада инвестициите в общините, явно не знае, че големите шампиони идват основно от малките населени места\nВ личния си профил в социалните мрежи, тя реши да прояви неспортсменско отношение и да нападне министър-председателя, но не с реални аргументи, а с откровени лъжи и манипулативни твърдения.\nЯвно, пишейки публикацията си във „Фейсбук”, не сте си направили труда да проверите, но на територията на Област Благоевград, Община Симитли е една от най-добре развиващите се, а интересът от страна на родни и чуждестранни инвеститори е толкова голям, че съвсем скоро ще започне да се изгражда и втора Индустриална зона.\nЕтикети Симитли, Мануела Малеева\nкесо Е, разбира се, че много по-политически и национално "отговорно" е да придобиеш един огромен парцел в Борисовата градина за 16 стари соц. панелки за да има къде да играят тенис софийските червени баровци, отколкото някакви "селяндури" да се "кипрят" с нова спортна база в "мизерното" си градче някъде на юг. Мануела демонстрира голема "грижа" за държавните пари, които се хвърлят "бадева" за някакви "прости провинциалисти", вместо да отидат в бездънните джобове на "национолноотговорните" червени олигарси.\n10.01.2021 13:38 / Отговор\nМицева Простакесата Юлия се е възпроизвела три пъти и вече имаме четири простакеси - грозни, агресивни и нечовешки алчни!\n10.01.2021 15:30 / Отговор\nМими Не я е срам! Обаче кортовете наистина са си възтеснички!!\n10.01.2021 16:25 / Отговор\nОфшорка Малеева ''Въшката като се наяде, излиза на челото'' - та и Заменка Малеева! Ако някой се загледа по внимателно в страницата на ''Да България' във Фб. ще види , превод от огромна сума през Швейцария от офшорка!\n10.01.2021 17:44 / Отговор\nАз Не съм от Симитли но ме боли от простотиите на тази крава\nТова е едно хубаво малко градче със страхотни хора\nТа тази да си стои там където е и да си запази тъпото мнение\n10.01.2021 19:48 / Отговор


На живо: Григор Димитров – Фелисиано Лопес 2-3 (9-17, 15-14, 16-11, 12-16, 0-2) – TennisKafe\nНа живо: Григор Димитров – Фелисиано Лопес 2-3 (9-17, 15-14, 16-11, 12-16, 0-2)\n20:05 - юли 26, 2020, от Димитър Радев\nДнес от 21:30 ч. Григор Димитров излиза за втория си мач от демонстративния турнир Ultimate Tennis Showdown 2, който се провежда в академията на Патрик Муратоглу. Първата ни ракета ще се изправи срещу Фелисиано Лопес в опит да запише първия си успех в група „А“ на надпреварата.\nВ събота топ тенисистът ни претърпя поражение в дебютния си мач на турнира. Григор загуби от 50-ия в света Ришар Гаске с 0-4 (10-15, 10-13, 11-14, 10-18). Мачът бе първи за българина след неговото възстановяване от Covid-19.\nСрещу Лопес българинът има баланс 4-2 в официалните двубои. Днес той ще се нуждае от успех, за да запази шансовете си да спечели в потока, в който са още Гаске и Алексей Попирин, и така да се класира на полуфиналите.\nДвубоя може да гледате на живо по MAX Sport 2.\n0-1 части за Лопес (9-17) – Григор започна с пропуснат първи сервис, но после Лопес сгреши от бекхенд. Макар българинът също да направи неточност – от воле, испанецът върна жеста. Световният №56 започна да излиза на мрежата малко по-често и поведе с 3-2, но после бившият №3 направи чудесна комбинация от два удара и върна паритета. Лопес обаче взе следващите две точки, едната от които с ас – 5-3.\n1-1 части (15-14): Димитров показа невероятна скорост в първото разиграване от втората четвърт, достигайки до сложна къса и до още една почти невъзможна топка, но Фелисиано откри сметката си. Григор обаче започна да вкарва добри първи сервиси и изглеждаше сякаш е намерил ритъма си, обръщайки до 3-1. Със същото обаче отвърна и испанеца – изравни резултата с пореден ас.\n2-1 части за Григор (16-11): Фелисиано направи двойна грешка в началото на третата четвърт и Димитров поведе с 3-1. Сервисът на българина продължаваше да е стабилен и той взе още две бързи разигравания чрез него, взимайки солиден аванс от 5-1. Лопес искаше да го настигне още на старта и използва карта, носеща две точки, вместо една. Успя при първия опит, но дълбоките форхенди на бившия №3 в следващото разиграване го изненадаха и българинът поведе с 6-3.\nВ опит да скъси пасива си испанецът тръгна към мрежата и не претърпя успех. Остана малко над минута и 56-ият в света рискува, изкарвайки форхенд в аут, което доведе до преднина 14-10 за Григор. Димитров ф намерение да пропуска авнса си и поведе в частите след 16-11.\n2-2 части (12-16): Димитров рискува от бекхенд и изостана с 0-2, но после рязко смени форхенд по правата и остави опонента на място, само за да изравни секунди по-късно. Опитът за лоб на първата ни ракета не се получи и испанецът стигна до пет точки, но Григор скоро скъси пасива си до един пункт.\nНачало на решителен тайбрек до две поредни точки: Лопес стигна до мачбол след добър първи сервис. Последва грешка на Григор от първия начален удар, а и вторият не влезе и Димитров загуби с двойна грешка.\nЕтикети:Ultimate Tennis Showdown 2, григор димитров, Григор Димитров - Фелисиано Лопес, на живо, турнир на Патрик Муратоглу


Изборът на Доналд Тръмп за президент предизвика най-различни реакции и една от тях е свързана със съдбата на космическата програма на САЩ, пише Gizmodo.\nАдминистрацията на Доналд Тръмп планира да преработи бюджета на NASA така, че голямата част от средствата да отиват за космическите изследвания на агенцията, докато в същото време ограничи наблюдението на Земята. Подразделението за земни науки на NASA бе приоритет за администрацията на Обама, която увеличи бюджета ѝ от 1.5 на 1.9 милиарда долара тази година. В рамките на тази програма поредица от сателити събират данни за активността на планетата ни и ако Тръмп използва републиканското мнозинство в Сената и Камарата на представителите, бъдещето ѝ е доста неблагоприятно.\nВ същото време обаче Тръмп гледа активно към увеличаване на мащабите на космическите изследвания и иска да прехвърли по-голямата част от операциите в околоземна орбита на частни компании като SpaceX. Това е продължение на политиката на Обама и има за цел контрола на международната космическа агенция да бъде поделен с частния сектор. Накрая Тръмп планира да възстанови Националния космически съвет, който е създаден още през 1958 година и по-късно бе затворен при Никсън. За кратко през 80-те години Съветът заработи отново заради трагедията със совалката Challenger.\nВъпреки че е рано да се прогнозира, космическата политика на Доналд Тръмп изглежда изненадващо прогресивна и дори може да се окаже основа на безпрецедентно сътрудничество между правителството и частния сектор в името на реализирането на важни цели.\nВиж още: NASA: Двигателят, който ще ни отведе до Марс за 70 дни, е възможен\nСпециалистите от NASA тестваха главното огледало на телескопа Webb